stanford-oval/wikipedia huggingface dataset:
Volker Finke
Ura pelaajana

Finken oma pelaajaura jäi varsin vaatimattomaksi ja hän edusti urallaan vain Saksan alasarjoissa pelanneita seuroja.
Ura valmentajana > Meriitit valmentajana

2.Bundesliiga (2): 1993, 2003
Hopeaa: 1998
Wikimedia Enterprise

Wikimedia Enterprisen logo.
Wikimedia Enterprise on Wikimedia Foundationin tuottama maksullinen palvelu, jonka avulla kaupalliset yritykset voivat hyödyntää helposti Wikipedian ja muiden Wikimedia-hankkeiden sisältöjä. Vaihtoehtoisesti yritykset voivat käyttää näitä sisältöjä vapaasti saatavilla olevilla ilmaisilla tavoilla, mutta Wikimedia Enterprise pyrkii tarjoamaan kunkin yrityksen tarpeisiin räätälöidyn ratkaisun, asiakaspalvelun sekä esimerkiksi maksutonta vaihtoehtoa ajantasaisemmat ja paremmin koneluettavassa muodossa olevat tietoaineistot.
Wikimedia Enterprise aloitti toimintansa lokakuussa 2021. Googlesta tuli yksi sen ensimmäisistä asiakkaista. Google käyttää Wikimedia Foundationin hankkeiden sisältöjä muun muassa verkkohakujen tulossivujen tietopaneeleissa sekä lainaamalla Wikipedia-artikkeleita joidenkin YouTubesta löytyvien videoiden yhteydessä vastapainona misinformaatiolle ja salaliittoteorioille. Myös Internet Archive hyödyntää Wikimedia Enterprisen palveluja. Se kuitenkin käyttää niitä maksutta.
Suurin osa Wikimedia Foundationin toimintaansa tarvitsemista varoista tulee sen oman arvion mukaan jatkossakin lahjoituksista ja apurahoista. Wikimedia Enterprisen tuottamien lisätulojen odotetaan kuitenkin edesauttavan organisaation vakautta.
Aiheesta muualla

Virallinen sivusto (englanniksi)
Wikimatkat

Wikimatkojen logo
Kuvakaappaus Wikivoyage-portaalista ennen muuttoliikettä.
Wikimatkat (engl. Wikivoyage) on internetissä oleva matkaopas, jota muokkaavat vapaaehtoiset käyttäjät. Tällä hetkellä se on saatavissa 21 eri kielellä.
Sivusto aloitti toimintansa vuonna 2006, jolloin Wikitravelin italian- ja saksankielisistä versioista kopioitiin sisältö Wikivoyageen. Tämä johtui siitä, että Internet Brands -yhtiö osti Wikitravelin alkuperäisiltä kehittäjiltään eivätkä käyttäjät halunneet jatkaa toimintaansa kaupallisella sivustolla. Marraskuussa 2012 Wikivoyagesta tuli osa Wikimediaa ja muiden Wikimedia-projektien tapaan myös Wikivoyage on mainokseton. Palvelun virallinen avauspäivä oli 15. tammikuuta 2013, jolloin Wikipedia täytti 12 vuotta. Suomenkielinen Wikimatkat-versio avattiin yleisölle 1. joulukuuta 2016.
Aiheesta muualla

Wikimedia Commonsissa on kuvia tai muita tiedostoja aiheesta .
Wikivoyage
Suomenkielinen Wikivoyage eli Wikimatkat
Hankkeet: Wikipedia • Wikisanakirja • Wikisitaatit • Wikiaineisto • Wikikirjasto • Wikimedia Commons • Wikispecies • Wikiuutiset • Wikiopisto • Wikidata • Wikimatkat

Tapaamiset: Wikimania

Tunnettuja henkilöitä: Jimmy Wales • Katherine Maher • Larry Sanger

Organisaatioita: Wikimedia Suomi • Wikimedia Sverige • Wikimedia Eesti • Wikimedia Norge • Wikimedia Deutschland • Wikimedia France • Wikimedia Russia·
Wikin linna

Wikin linna
Wikin linna (ruots. Wiks slott, aikaisempi kirjoitustapa Viks slott) on linna Uppsalan kunnassa, Uplannissa Ruotsissa. Se sijaitsee Mälaren-järven rannalla. Linna on alun perin rakennettu vuoden 1450 tienoilla. Se on rakennettu harmaakivestä ja tiilestä. Alun perin kerroksia oli yhdeksän tai yksitoista, mutta nykyisin niitä on seitsemän, joista kolme on kellarikerroksia. Nykyiseen ranskalaissävytteiseen asuunsa se muutettiin 1600-luvulla. Keskiaikaisesta sisustuksesta ei ole säilynyt paljoakaan.
Linnan omistus siirtyi suvussa eteenpäin vuoteen 1912, jolloin se myytiin ensimmäistä kertaa. Sen osti tuolloin pankkiiri Alfred Berg. Linnan omistajana on vuodesta 1923 alkaen ollut Uppsalan läänin maakäräjät. Linna toimii konferenssi- ja kulttuurikeskuksena.
Aiheesta muualla

Wikimedia Commonsissa on kuvia tai muita tiedostoja aiheesta .
Wiks slott
Walter Savage Landor

| Walter Savage Landor |
| --- | --- |
 Walter Savage Landor
Henkilötiedot
Syntynyt: 1775
Kuollut: 1864 (88–89 vuotta)
Ammatti:  kirjailija
Kirjailija
Äidinkieli: englanti
Tuotannon kieli: englanti, latina
Pääteokset:  Imaginary conversations of literary men and statesmen
Aiheesta muualla
Löydä lisää kirjailijoitaKirjallisuuden teemasivulta
Walter Savage Landor (1775–1864) oli englantilainen kirjailija. Hän oli kiivasluontoinen, niin että hänet erotettiin sekä Rugbyn koulusta että myöhemmin Oxfordin yliopistosta. Hän siirtyi Lontooseen, missä hän julkaisi englannin ja latinan kielellä ensimmäiset runoelmansa. Landorin ensimmäinen laajahko runoteos oli Gebir (1798). Tässä, kuten Landorin myöhemmissäkin runoissa, huomaa järvikoulun ja varsinkin Robert Southeyn vaikutusta. Landorin draamat Count Julian (1811), Andrea of Hungary ja Giovanni of Naples (1839) eivät menestyneet näyttämöllä.
Landor eli ahtaissa taloudellisissa oloissa enimmäkseen Walesissa vuoteen 1805, jolloin hän isänsä kuoltua peri omaisuuden. Hän lähti 1808 Espanjaan taistelemaan ranskalaisia vastaan, värväsi omilla varoillaan soturijoukon ja joutui siksi taas taloudelliseen ahdinkoon. Hän siirtyi 1815 Italiaan, missä hän asui 20 vuotta, loppuiällään taloudellisten huolien rasittamana, joihin hän ilman Robert Browningin apua olisi sortunut. Samoin kuin lordi Byron ja Leigh Hunt, myös Landor oli intohimoinen vapauden rakastaja, ja vapauden asialle hän oli valmis uhraamaan omaisuutensa.
Landorin pääteos on Imaginary conversations of literary men and statesmen, jonka kaksi edellistä osaa ilmestyivät 1824 ja kolme jälkimmäistä 1829. Teos on täynnä syvällisiä ajatuksia esitettynä kauniilla, dramaattisesti voimakkaalla, joskaan ei aina helposti tajuttavalla proosatyylillä.
Suomennettuja runoja

Eeva Kilpi on suomentanut osittain runon ”On his seventy-fifth birthday” julkaisuun Tätä runoa en unohda. Pertti Niemisen suomentama runo "En käynyt kiistaan" on julkaistu kokoelmassa Kuu kultainen terälehti.
Aiheesta muualla

Kuvia tai muita tiedostoja aiheesta Walter Savage Landor Wikimedia Commonsissa
Vuoden 2005 Atlantin hurrikaanikausi

Kartta myrskyjen reiteistä
Vuoden 2005 Atlantin hurrikaanikausi käsittää hurrikaanit ja niitä heikommat trooppiset myrskyt, joita nimettiin Atlantilla 1. kesäkuuta – 29. marraskuuta 2005. Virallisen kauden päättymisen jälkeen tuli vielä kaksi myrskyä: hurrikaani Epsilon, joka jatkoi marraskuusta joulukuun puolelle, ja trooppinen myrsky Zeta joulukuun lopussa.
Kausi oli tähän mennessä tilastoiduista aktiivisin. Kauden aikana Atlantilla kehittyi 27 trooppista myrskyä, joista 15 voimistui hurrikaaneiksi ja näistä seitsemän vähintään 3. luokkaan viisiportaisella Saffirin–Simpsonin hurrikaaniasteikolla. Keskimääräisenä vuonna nimettyjä matalapaineita on 11 ja hurrikaaneja kuusi. Kaudella rikottiin monia aikaisempia ennätyksiä. Trooppisia myrskyjä on kuitenkin voitu seurata satelliiteista vasta 1970-luvulta, ja säännöllisiä tarkkailulentoja on tehty vuodesta 1944. Sitä ennen sellaiset myrskyt, jotka pysyivät avomerellä kaukana rannikosta ja laivoista, jäivät kirjaamatta.
Hurrikaanit

Viisitoista myrskyä voimistui hurrikaaneiksi:
| Myrsky | SSHS | Aktiivisena | Alin ilmanpaine (hPa) | Vahingot (miljoonaa USD) | Kuolleita suorat + epäsuorat |
| --- | --- | --- | --- | --- | --- |
| Hurrikaani Cindy | 1 | 3.–7. heinäkuuta | 991 | 320 | 1+4 |
| Hurrikaani Dennis | 4 | 4.–13. heinäkuuta | 930 | 4000 | 42+47 |
| Hurrikaani Emily | 5 | 11.–21. heinäkuuta | 929 | 1000 | 17 |
| Hurrikaani Irene | 2 | 4.–18. elokuuta | 970 | - | 1 |
| Hurrikaani Katrina | 5 | 23.–30. elokuuta | 902 | 108 000 | 1836 |
| Hurrikaani Maria | 3 | 1–10. syyskuuta | 962 | 3,1 | 1+3 |
| Hurrikaani Nate | 1 | 5.–10. syyskuuta | 979 | - | 2 |
| Hurrikaani Ophelia | 1 | 6.–23. syyskuuta | 976 | 70 | 1+2 |
| Hurrikaani Philippe | 1 | 17.–23. syyskuuta | 985 | - | - |
| Hurrikaani Rita | 5 | 18.–26. syyskuuta | 895 | 10 000 | 7 + 113 |
| Hurrikaani Stan | 1 | 1.–5. lokakuuta | 977 | 3 900 | 1628 |
| Hurrikaani Vince | 1 | 8.–11. lokakuuta | 988 | - | - |
| Hurrikaani Wilma | 5 | 15.–26. lokakuuta | 882 | 29 100 | 23+39 |
| Hurrikaani Beta | 3 | 26.–31. lokakuuta | 962 | 15,5 | 9 |
| Hurrikaani Epsilon | 1 | 29. marraskuuta – 8. joulukuuta | 981 | - | - |
Samoja nimiä käytetään uudelleen joka kuudes vuosi, mutta jos myrsky on tehnyt erityisen pahaa tuhoa, sen nimi poistetaan listoilta. Vuonna 2005 viisi nimeä poistettiin käytöstä: Dennis, Katrina, Rita, Stan ja Wilma. Tämä oli enemmän kuin koskaan aikaisemmin.
Aiheesta muualla

Kuvia tai muita tiedostoja aiheesta Vuoden 2005 Atlantin hurrikaanikausi Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Vuoden 2004 Atlantin hurrikaanikausi | Hurrikaanit Atlantilla | Seuraaja: Vuoden 2006 Atlantin hurrikaanikausi |
Vuoden 1996 kesäolympialaisten mitalitaulukko

Vuoden 1996 kesäolympialaisissa oli ohjelmassa 271 kilpailutapahtumaa. Mitalitaulukon ensimmäinen oli isäntämaa Yhdysvallat.
Walter Heimbürger

Walter Fredrik Heimbürger (30. marraskuuta 1856 Helsinki – 3. helmikuuta 1920 Helsinki) oli suomalainen RKP:n kansanedustajana toiminut oikeusneuvosmies.
Heimbürgerin vanhemmat olivat valtioneuvos Ludvig Fredrik Heimbürger ja Rosalie Fredrika Margareta Wilhelmina Geitell. Walter Heimbürger oli naimisissa vuodesta 1890 Emilia Matilda Norrménin kanssa. Hän pääsi ylioppilaaksi 1874, suoritti yleisen oikeustutkinnon 1880 ja sai varatuomarin arvon 1882.
Heimbürger toimi Suomen senaatissa talousosaston ylimääräisenä kopistina 1880–1886 ja oikeusosaston ylimääräinen kopistina 1886. Hän oli Suomen Pankin setelipainon valvojana Kööpenhaminassa 1885–1886, rautatiehallituksen toimisto-osaston notaarina 1886–1888, säätyvaltiopäivien lakivaliokunnan sihteerinä 1888 ja Helsingin raastuvanoikeudessa oikeusneuvosmiehenä 1888–1897 sekä vanhempana oikeusneuvosmiehenä 1897–1920.
Heimbürger oli myös Suomen Pankin vt. johtajana 1894, Granit Oy:n johtokunnan puheenjohtajana, Suomen merivakuutus Oy:n ja Suomen jälleenvakuutus Oy:n johtajana sekä Helsingin kaupunginvaltuuston notaarina.
Heimbürger oli porvarissäädyssä Helsingin edustaja valtiopäivillä 1904–1905 ja 1905–1906. Hän oli RKP:n kansanedustajana 1908–1909 edustaen Uudenmaan läänin vaalipiiriä. Hän oli myös Helsingin kaupunginvaltuuston jäsen ja Helsingin rahatoimikamarin varapuheenjohtaja.
Aiheesta muualla

Walter Heimbürger. Ylioppilasmatrikkeli 1853–1899. Helsingin yliopiston verkkojulkaisu.
Yumurtalık

| Yumurtalık |
| --- | --- |

 Yumurtalık
 Koordinaatit: 36°46′04″N, 35°47′32″E 
Valtio:   Turkki
Maakunta:  Adanan maakunta
 
 yumurtalik.bel.tr 
Infobox OKVirheellinen NIMI-arvo: 
Yumurtalık on piirikunta Adanan maakunnassa, Turkissa. Vuonna 2019 piirikunnan väkiluku oli 18 026. Piirikunta sijaitsee noin 40 kilometrin päässä Adanan kaupungista. Monilla Adanan asukkailla on Yumurtalıkissa kesäasuntoja.
Aiheesta muualla

Piirikunnan kotisivut
Wikimedia Commonsissa on kuvia tai muita tiedostoja aiheesta .
Vuoden 2000 kesäolympialaisten mitalitaulukko

Mitalien jakoseremonia.
Vuoden 2000 kesäolympialaisissa oli ohjelmassa 300 kilpailutapahtumaa. Mitalitaulukon ensimmäinen oli Yhdysvallat.
Zhang Jun (suurlähettiläs)

Zhang Jun
Zhang Jun (kiin. 张军; s. elokuu 1960, Jilin) on kiinalainen diplomaatti.
Zhang sai oikeustieteen kandidaatin arvon Jilinin yliopistosta ja oikeustieteen maisterin arvon brittiläisestä Hullin yliopistosta. Hän toimi vuosina 2007–2012 suurlähettiläänä Alankomaissa ja pysyvänä edustajana Kemiallisten aseiden kieltojärjestössä. Vuosina 2012–2018 hän oli Kiinan ulkoministeriön kansainvälisten talousasioiden laitoksen pääjohtaja. Vuosina 2018–2019 Zhang toimi maansa apulaisulkoministerinä, ja vuonna 2019 hänestä tuli Kiinan pysyvä YK-edustaja.
Zhang on naimisissa ja hänellä on tytär.
Yhdystie 8460

Yhdystie 8460 on Oulussa sijaitseva itä-länsisuuntainen yhdystie. Se johtaa Martinniemestä Haukiputaan Asemakylän pohjoispuolitse Jokikylään, jossa se liittyy seututiehen 848.
Historia

Alun perin tien osuus seututieltä 847 Jokikylän Varjolaan oli osa seututietä 848. Tuolloin seututie 847 oli numeroitu valtatieksi 4. Kun valtatien 4 uusi moottoriliikennetieosuus Haukiputaan ohitse valmistui, rakennettiin uusi tieyhteys Jokikylästä Annalankankaalle, joka numeroitiin seututieksi 848, ja nykyinen Jokikylä–Martinniemi-osuus numeroitiin maantieksi 846. 1990-luvun puolivälissä tie numeroitiin nykyiseksi yhdystieksi 8460.
Liittymät välillä Martinniemi–Jokikylä
| 0 | 1 | 2 | 3 | 4 | 5 |
| --- | --- | --- | --- | --- | --- |
|  | Nro | Km |   Nimi |   Tie |   Viitoitus |
 :   Martinniementie (1+1)
|  |  |  | Häyrysenniemen th | Häyrysentie Laitakarintie Repolantie |     Martinniemi Timber |
|  |   |  |  | Ahtaajantie |  |
|  |   |  |  | Poukkasenkuja Käkelänkuja |  |
|  |   |  |  | Kurtintie Martintie | Kurtinhauta   |
|  |   |  |  | Elmantie Jokisuuntie |   Martinniemen koulu |
|  |   |  |  | Putaankyläntie | Putaankylä |
|  |   |  |  | Siipolantie |  |
|  |   |  |  | Siikasaarentie |  |
|  |   |  |  | Huvipolku |  |
|  |   |  |  | Rippalantie |  |
|  |   |  | Keiskan th |   Haukiputaantie | Oulu, Keskusta, Ii |
 :   Kiiminkijoentie (1+1)
|  |   |  |  | Keiskanmutka Aseman vanhatie |  |
|  |   |  |  | Saarikankaantie | Pohjola-opisto |
|  |   |  |  | Aseman vanhatie Asemakyläntie |   Asemakylä |
|  |   |  |  | Torvelantie |  |
|  |  |   | Oulun–Tornion rautatien ylikulku |  |  |
|  |   |  | Kaakkurinkangas | Liittotie Vareputaantie | Ammatilliset oppilaitokset   |
|  |  |  | Kiimingintien eritasoliittymä |        Pohjantie | Oulu Kemi |
|  |   |  | Asemakyläntie Jokikyläntie |  | Asemakylä   |
|  |   |  | Jokikylä | Onkamontie | Onkamo |
|  |   |  |  | Jokikyläntie |  |
|  |  |   | Kiiminkijoki |  |  |
|  |   |  | Jokikylän Varjolan th |   Haukiväylä   Kiimingintie | Haukipudas Kiiminki |
Zhang Jilong

Zhang Jilong vuonna 2011.
Zhang Jilong (kiin. 张吉龙, s. 9. helmikuuta 1952 Yantai, Kiina) on Asian Football Confederationin varapuheenjohtaja. Aiemmin hän toimi sen puheenjohtajana 2011–2013. Hän on ollut myös FIFA:n johtokunnan jäsen.
Zhang Jilong syntyi Yantaissa, Shandongin maakunnassa Kiinassa vuonna 1952. Hän opiskeli Kiinan pääkaupungissa Pekingissä ja valmistui vuonna 1975. Vuonna 1978 hän liittyi juuri perustettuun Kiinan jalkapalloseuraan.
Zhang Jiewen

| Zhang Jiewen> 张洁雯.Henkilötiedot |
| --- | --- |
Syntynyt: 4. tammikuuta 1981 (ikä 43) Guangzhou, Guangdong
Kansalaisuus:   Kiina
Sulkapalloilija
Pituus:  176 cm
Paino:  70 kg
Kätisyys:  Oikea
| Mitalit> Maa:   Kiina.Naisten sulkapallo. Olympialaiset  | Mitalit> Maa:   Kiina.Naisten sulkapallo. Olympialaiset  | Mitalit> Maa:   Kiina.Naisten sulkapallo. Olympialaiset  | Maa:   Kiina> Naisten sulkapallo. |
| --- | --- | --- | --- |
|  Kultaa | Ateena 2004 | Nelinpeli |  |
| MM-kilpailut  | MM-kilpailut  | MM-kilpailut  |  |
|  Kultaa | Anaheim 2005 | Nelinpeli |  |
|  Kultaa | Kuala Lumpur 2007 | Nelinpeli |  |
|  Hopeaa | Sevilla 2001 | Nelinpeli |  |
|  Pronssia | Madrid 2006 | Nelinpeli |  |
Zhang Jiewen (kiin. 张洁雯, s. 4. tammikuuta 1981 Guangzhou) on kiinalainen kilpauransa lopettanut sulkapalloilija ja olympiavoittaja.
Zhang osallistui urallaan kahdesti olympialaisiin. Ensimmäisen kerran hän oli mukana Ateenan olympialaisissa 2004, jolloin hän pelasi Yang Wein parina. He aloittivat toiselta kierrokselta, jolla he voittivat indonesialaiset Jo Novitan ja Lita Nurlitan. Puolivälierissä Zhang ja Yang voittivat thaimaalaisparin Sathinee Chankrachangwong-Saralee Thungthongkamin. Välierissä he voittivat eteläkorealaiset Lee Kyung-wonin ja Ra Kyung-min erin 2–0. Loppuottelussa Zhang ja Yang voittivat toisen kiinalaisparin Gao Ling-Huang Suin erin 2–1. Pekingin olympialaisissa Zhang pelasi jälleen nelinpelissä Yangin parina. Ensimmäisellä kierroksella he voittivat indonesialaiset Lilyana Natsirin ja Vita Marissan. Puolivälierissä japanilaispari Miyuki Maeda-Satoko Suetsuna voitti Zhangin ja Yangin erin 2–1.
Zhang voitti urallaan kahdesti naisten nelinpelin maailmanmestaruuden. Mestaruudet ovat vuosilta 2005 ja 2007. Hänellä on myös nelinpelin MM-hopeaa vuodelta 2001 ja MM-pronssia vuodelta 2006. Zhangilla on myös kaksi Aasian-mestaruutta nelinpelistä vuosilta 2002 ja 2008. Hänellä on myös AM-pronssia vuodelta 2009.
Ylämyllyn rautatieasema

Ylämyllyn rautatieasema (lyh. Yly) on Liperin Ylämyllyn kylässä rataosalla Pieksämäki–Joensuu sijaitseva Suomen rataverkon rautatieliikennepaikka. Liikennepaikan etäisyys Pieksämäeltä rautateitse on noin 167 kilometriä, ja Joensuusta noin 15 kilometriä. Nykyisin Ylämyllyn liikennepaikka toimii ainoastaan raakapuun kuormauspaikkana sekä välisuojastuspisteenä. Liikennepaikka sijaitsee aivan valtatie 9:n ja valtatie 23:n vieressä.
Ylämyllyn 1920-luvun tyyppipiirustusten mukainen asemarakennus purettiin vuonna 2004. Rakennus on nyt loma-asuntona Liperin Käsämässä . Aseman miehitys oli lakkautettu jo 1990-luvulla, ja se oli miehittämättömänä linjapaikkana. Opastimia ohjataan kaukokäytöllä Pieksämäen liikenteenohjauskeskuksesta käsin.
Lautasuon, Höytiäisen ja Hirsiniemen seisakkeet

Lautasuon, Höytiäisen ja Hirsiniemen seisakkeet olivat Onttola–Ylämylly-välin seisakkeita rataosuudella Joensuu–Pieksämäki. Ne avattiin liikenteelle kesäkuun 1932 ja tammikuun 1933 välisenä aikana. Seisakkeet palvelivat rataosuuden paikallisjunaliikennettä ja niillä pysähdyttiin tarvittaessa. Pysähdyspaikoilla oli puiset laiturit sekä nimikyltit, jotka on purettu liikenteen loputtua. Höytiäisen seisake lakkautettiin vähäisten matkustajamäärien takia joulukuussa 1955, Hirsiniemen toukokuussa 1965 ja Lautasuon elokuussa 1969.
Yumi Tōmei

| Henkilötiedot |
| --- | --- | --- |
Koko nimi: Yumi Tōmei
Syntymäaika: 1. kesäkuuta 1972 (ikä 52)
Syntymäpaikka: Gifu, Japani
Kansalaisuus:  Japani
Pelipaikka: Puolustaja
Pituus: 165 cm
Seurat
| Vuodet | Seura | O (M) |
| 1988–2000 | Iga FC Kunoichi | 183 (31) |
Maajoukkue
| 1993–1999 | Japani | 43 (6) |
 Seurajoukkueuran tilastot kattavat vain kansalliset sarjat.
Yumi Tōmei (jap. 東明 有美, Tōmei Yumi; s. 1. kesäkuuta 1972 Gifu) on japanilainen entinen jalkapalloilija.
Jalkapallomaajoukkue

Tōmei debytoi Japanin maajoukkueessa joulukuussa 1993. Hän kuului Japanin joukkueeseen myös MM-kilpailuissa 1995, 1999 ja kesäolympialaisissa 1996. Hän on pelannut 43 maaottelua ja tehnyt niissä kuusi maalia.
Yumiko Hara

Yumiko Hara vuoden 2005 MM-kisojen maratonilla Helsingissä.
Yumiko Hara (jap. 原 裕美子, Hara Yumiko, s. 9. tammikuuta 1982) on japanilainen kestävyysjuoksija.
Hara sijoittui vuonna 2003 Vilamouran puolimaratonin MM-kisoissa yhdeksänneksitoista ajalla 1.12.21. Vuonna 2005 hän voitti Nagoyan maratonin ajalla 2.24.19. Myöhemmin samana vuonna hän juoksi Helsingin MM-kisoissa maratonin kuudenneksi ajalla 2.24.20. Hara voitti 2007 Osakan maratonin ennätysajallaan 2.23.48.
Ennätykset

5 000 metrin juoksu: 15.38,81 (2004)
10 000 metrin juoksu: 31.24,33 (2005)
10 kilometrin maantiejuoksu: 31.59 (2005)
15 kilometrin maantiejuoksu: 49.02 (2003)
20 kilometrin maantiejuoksu: 1.06.04 (2003)
Puolimaraton: 1.09.28 (2002)
25 kilometrin maantiejuoksu: 1.23.42 (2007)
30 kilometrin maantiejuoksu: 1.40.54 (2007)
Maraton: 2.23.48 (2007)
Ylämaa (hallintoalue)

| Highland A' Ghàidhealtachd |
| --- | --- |
 Liathachvuori
 Vaakuna
 Alueen sijainti Skotlannissa
 Koordinaatit: 57°30′N, 05°00′W 
Valtio:  Yhdistynyt kuningaskunta
Maa:  Skotlanti
Hallinto:  
 – hallinnollinen keskus:  Inverness
Pinta-ala:  25 659 km²
Väkiluku (2015):  234 110
 – väestötiheys:  9,1 as./km²
Lyhenteet:  
 – ISO 3166:  GB-HLD
 
Hallintoalueen internetsivut
Ylämaa (engl. Highland, gaeliksi A' Ghàidhealtachd, skotiksi Hieland) on yksi Skotlannin 32:sta hallintoalueesta (council area). Siellä on arviolta 234 110 asukasta (vuonna 2015) ja sen pinta-ala on 25 659 neliökilometriä. Sen pääkaupunkina toimii Inverness.
Hallintoalue muodostettiin vuonna 1975 ja pysyi vuoden 1996 aluehallintouudistuksessa sellaisenaan. Siihen kuuluu suuri osa Skotlannin ylämaasta.
Kyliä ja kaupunkeja

| 0 | 1 | 2 |
| --- | --- | --- |
|  Alness (Anas)  Altnaharra (Allt-na-h-Aire)  Applecross (A' Chomraich)  Ardersier (Àird nan Saor)  Aviemore (An Aghaidh Mhòr)  Avoch (Abhach)  Back of Keppoch (A'Cheapaich)  Ballachulish (Baile a' Chaolais)  Beauly (A' Mhanachainn)  Bettyhill (Am Blàran Odhar)  Broadford (An t-Àth Leathann)  Brora (Brùra)  Cromarty (Cromba)  Culloden (Cul Lodan)  Dalwhinnie (Dail Chuinnidh)  Dingwall (Inbhir Pheofharain)  Dornie (An Dòrnaidh)  Dornoch (Dòrnach) |  Drumnadrochit (Druim na Droichaid)  Durness (Diuranais)  Fearn  Fort Augustus (Cill Chuimein)  Fortrose (A' Chananaich)  Fort William (An Gearasdan)  Gairloch (Geàrrloch)'  Glencoe (Gleann Comhann)  Golspie (Goillspidh)  Helmsdale (Bun Ilidh)  Invergarry  Invergordon (Inbhir Ghòrdain)  Inverie (Inbhir Iodh)  Invermoriston (Inbhir Mhoireastain)  Inverness (Inbhir Nis)  John o' Groats (Taigh Iain Ghròt)  Kingussie (Ceann-á-Ghuibhsaich)  Kinlochbervie (Ceann Loch Biorbhaidh) |  Kinlochleven (Ceann Loch Lìobhann)  Kyle of Lochalsh (Caol Loch Aillse)  Lochinver (Loch an Inbhir)  Mallaig (Malaig)  Nairn (Inbhir Narann)  Newtonmore (Baile Ur an t-Slèibh)  Plockton (Am Ploc)  Portmahomack (Port Mo-Chalmaig)  Portree (Port Rìgh)  Rosemarkie (Ros Maircnidh)  Strathpeffer (Srath Pheofhair)  Strontian (Sròn an t-Sìthein)  Tain (Baile Dhubhthaich)  Thurso (Inbhir Theòrsa)  Tongue (Tunga)  Torridon (Toirbheartan)  Ullapool (Ullapul)  Wick (Inbhir Ùige) |
* Suluissa olevat nimet ovat paikkakuntien gaelinkielisiä nimiä.
Aiheesta muualla

Kuvia tai muita tiedostoja aiheesta Ylämaa Wikimedia Commonsissa
Hallintoalueen internetsivut
Skotlannin hallintoalueet
Aberdeen
Aberdeenshire
Angus
Argyll ja Bute
Clackmannanshire
Dumfries ja Galloway
Dundee
Edinburgh
Etelä-Ayrshire
Etelä-Lanarkshire
Falkirk
Fife
Glasgow
Inverclyde
Itä-Ayrshire
Itä-Dunbartonshire
Itä-Lothian
Itä-Renfrewshire
Länsi-Dunbartonshire
Länsi-Lothian
Midlothian
Moray
Orkney
Perth ja Kinross
Pohjois-Ayrshire
Pohjois-Lanarkshire
Renfrewshire
Scottish Borders
Shetland
Stirling
Ulko-Hebridit
Ylämaa
Yoigo

Yoigo on espanjalainen teleoperaattori, joka oli ennen osa Telia Companyä ja vuodesta 2016 lähtien espanjalaisen teleyhtiö Grupo MásMóvilin tytäryhtiö. Vuonna 2012 TeliaSonera ilmoitti myyvänsä Yoigon, mutta 2013 emoyhtiö kuitenkin ilmoitti jatkavansa Yoigon kehittämistä.  Kesäkuussa 2016 Telia ilmoitti myyvänsä osuutensa Yoigosta. Kauppa toteutui syyskuussa 2016.
Aiheesta muualla

Yrityksen kotisivut
Yläneen kirkko

| Yläneen kirkko Yläne kyrka |
| --- | --- |

Sijainti:  Kirkkokuja 1, Yläne
Koordinaatit:  60°52′56″N, 022°24′28″E
Seurakunta:  Pöytyän seurakunta
Rakentamisvuosi:  1782
Suunnittelija:  Mikael Piimänen
Materiaali:  puu
Istumapaikkoja:  500
Lisää rakennusartikkeleitaArkkitehtuurin teemasivulla
Yläneen kirkko (ruots. Yläne kyrka) on Pöytyän seurakunnan kirkko Yläneellä Pöytyällä. Vuonna 1782 valmistuneen kirkon on suunnitellut Mikael Piimänen. Kirkko on pyhitetty Pyhälle Olaville. Tyypiltään se on puinen pitkäkirkko, jonka seinät ovat korkeat ja katto keskiaikaisten kirkkojen kattoja tyyliltään muistuttava jyrkkä paanukatto. Kellotapuli on kirkon yhteydessä sen läntisenä tornina. Tornin päätteenä oleva kellohuone on kahdeksankulmainen ja varustettu sipulikupolilla. Kirkon seinät on maalattu punamullalla.
Kirkko ja siihen liittyvät korkea kiviaita ja lehtevä kirkkotarha hallitsevat ympäröivää maisemaa. Vaikka kirkkosali on useaan otteeseen uudistettu, ulkoa kirkko on säilynyt rakennusajankohtansa asussa. Kirkosta muutaman sadan metrin päässä sijaitsee vuonna 1877 rakennettu pappila, jossa on asunut muun muassa kirjailija Martti Haavio.
Kirkosta, kirkkomaasta ja pappilasta rakennuksineen muodostuva kokonaisuus on Museoviraston vuonna 2009 julkistamassa inventoinnissa määritelty yhdeksi Suomen valtakunnallisesti merkittävistä rakennetuista kulttuuriympäristöistä.
Kuvia

Alttaritaulu on Johan Zacharias Blackstadiuksen signeeramaton työ vuodelta 1874 ja se esittää Jeesuksen ristiltä ottamista.
Osin säilyneet Bror Axel Thulén vuonna 1888 rakentamat 14-äänikertaiset mekaaniset urut. Ne on restauroitu 2007.
Kellotorni on tyypillistä lounaissuomalaista mallia: kahdeksankulmainen kellohuone ja sipulikupoli.
Sotien 1939 - 1944 sankarihaudoilla on Jussi Vikaisen punagraniittinen Rauhan enkeli.